Neferefre

Neferefre (ook bekend as Raneferef en onder die Hellenistiese naam Cheres volgens Manetho) was ’n Egiptiese farao van die 5de Dinastie tydens ’n tydperk bekend as die Ou Ryk. Sy naam beteken "Mooi is Ra".Peter Clayton, Chronicle of the Pharaohs, Thames and Hudson, sagteband, 2006. p.61

 Familie 
Neferefre was die seun van Neferirkare en sy vrou, koningin Chentkaoes II, en moontlik die broer van sy opvolger, Nioeserre. Dit is onbekend of Neferefre enige vroue of kinders gehad het.A. Dodson, D. Hilton: The Complete Royal Families. pp. 64–69. ’n Kalksteenreliëfwerk by Aboesir bevestig dat hy as prins Ranefer bekend was voor sy troonbestyging.M. Verner: Die Pyramiden. p. 338M. Verner: Un roi de la Ve dynastie. pp. 281–284. Die verwantskap tussen hom en die familielid wat vir ’n kort ruk voor hom regeer het, Sjepseskare, is ook nie bekend nie. Die Egiptoloog Silke Roth meen hulle was broers.Silke Roth: Die Königsmütter des Alten Ägypten von der Frühzeit bis zum Ende der 12. Dynastie (= Ägypten und Altes Testament. volume 46). Harrassowitz, Wiesbaden 2001, , p. 106. Die Tsjeg Miroslav Verner glo egter Sjepseskare was Sahoere se seun en dus ’n oom van Neferefre.M. Verner: Who was Shepseskara. pp. 595–596.

 Bewind 
duimnael|links|180px|’n Standbeeld van Neferefre met die wit kroon van Bo-Egipte. Dit is in sy piramidekompleks by Aboesir ontdek (Egiptiese Museum, Kaïro).Miroslav Verner: Les Sculptures de Rêneferef decouvertes à Abousir, BIFAO 85, 1985
Hoewel Manetho aandui dat Neferefre 20 jaar lank regeer het, word algemeen aanvaar dat sy bewind veel korter was na aanleiding van sy onvoltooide piramide. Die gedeeltelik beskadigde plek waar sy bewind in die Turynse Koningslys aangedui word, wys net een vertikale streep langs sy naam (elke streep dui ’n jaar aan). Dit sou ’n bewind van een tot twee jaar beteken, wat ooreenstem met die argeologiese bewyse. Volgens Verner lyk dit of die koning skielik dood is en die onvoltooide piramide vinnig omskep is in ’n vierkantige mastaba. Met die koning se dood was nie die grafkelder gebou of die fondament van die dodetempel gelê nie.Miroslav Verner, Archaeological Remarks on the 4th and 5th Dynasty Chronology, Archiv Orientální, Volume 69: 2001, p.400

Min is oor Neferefre bekend. Hoewel die naam van sy sontempel se naam bekend is (Hetep-Re),Neferefre by J. Dunn is geen so ’n struktuur nog ontdek nie.

 Piramidekompleks 
Weens die vroeë dood van Neferefre het sy opvolger die werk aan sy piramide by Aboesir haastig voltooi en het dit die vorm van ’n mastaba aangeneem. Anders as ander mastabas loop dit nie van noord na suid nie en is dit nie reghoekig nie, maar vierkantig. Dit is net 7 m hoog. Nes dié van ander farao's bevat die terrein meer as een piramide en Neferefre se piramides vorm ’n reguit lyn. Volgens artefakte wat op die terrein gevind is, is Neferefre se piramide ook bekend as "Goddelik is Neferefre se Mag".

Al die ander geboue in die kompleks is voltooi tydens Neferefre se broer, Nioeserre, se bewind. Tydens uitgrawings deur ’n Tsjeggiese span is papirusse, standbeelde van die koning, versierde borde en seelafdrukke gevind. Stukke van mummiebedekkings is ook ontdek en ’n ondersoek het getoon dit is Neferefre s 'n. Dit het ook gewys die koning is in sy vroeë twintigs dood; hy was tussen 20 en 23 jaar oud.Verner, p.401 Dit verklaar sy kort bewind en sy onvoltooide piramide.

 Verwysings 

 Eksterne skakels 
 Egiptiese konings – Neferefre
 Die Piramide van Neferefre

 15px Hierdie artikel is vertaal uit die Engelse Wikipedia

Kategorie:Farao's van Egipte
Kategorie:Sterftes in die 25ste eeu v.C.